Diari Oficial de la Generalitat Valenciana


Sumari del DOGV 2526, del 09-06-1995 (1995/835018)

RESOLUCIÓ de 29 de maig de 1995, de la Universitat Jaume I de Castelló, per la qual es convoca a quatre beques per a la formació pràctica de postgraduats en matèria tributària.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2526

Data del DOGV
:   09-06-1995

Secció del DOGV
:   AUTORITATS I PERSONAL

Número del document
:   1995/835018


Data del document
:   26-05-1995

Organisme emissor
:   Universitat Jaume I de Castelló

Tipus de document
:   Resolució

Correcció d'errades

RESOLUCIó de 29 de maig de 1995, de la Universitat Jaume I de Castelló, per la qual es convoca a quatre beques per a la formació pràctica de postgraduats en matèria tributària.   
La Universitat Jaume I convoca a un total de quatre beques per a la formació pràctica de postgraduats en matèria tributària segons el conveni establert entre la Generalitat Valenciana i la Universitat Jaume I, en compliment de l'acord del Consell de la Generalitat Valenciana de data 16 de maig de 1995.  
Característiques de les beques  
Objecte. Realització de pràctiques en matèria tributària, d'acord amb el següent programa:  
La gestió tributària en el conjunt dels tributs cedits per l'Estat:  
- La informació al contribuent.  
- La declaració tributària.  
- La comprovació del valor.  
- La taxació pericial contradictòria.  
- La liquidació.  
- El procediment de notificació tributària.  
- La recaptació. La via de constrenyiment.  
- Les funcions de registre.  
- Les actuacions prèvies a la comprovació i investigació tributària.  
a) Intercanvi de dades.  
b) Depuració.  
c) Requeriments.  
- La prescripció tributària.  
Lloc. Els becaris han de realitzar les activitats que els assigne la dependència de la Conselleria d'Hisenda o les oficines liquidadores, per tal d'aconseguir els objectius de pràctica professional i formació en les àrees corresponents. Les pràctiques s'han de realitzar a la Comunitat Valenciana.  
Període de realització. El període de vigència serà de sis mesos, i els becaris començaran les activitats el dia 3 de juliol de 1995.  
Els beneficiaris estan obligats a lliurar al Vicerrectorat d'Organització de la Docència i Estudiants de la Universitat Jaume I una memòria on es justifique l'aprofitament de les pràctiques realitzades. Aquesta memòria s'ha de lliurar en un termini no superior als quinze dies posteriors a la finalització de les pràctiques.  
Dotació econòmica. Les beques estan dotades amb 62.000 pessetes mensuals cadascuna, amb un import màxim, tenint en compte el període de vigència de sis mesos, de 372.000 pessetes, i es finançaran d'acord amb el conveni signat entre la Universitat Jaume I i la Generalitat Valenciana.  
La Universitat Jaume I subscriurà una assegurança d'accidents per donar cobertura als becaris.  
Requisits. Ser postgraduat de la Universitat Jaume I des del mes de juny de 1994, en alguna de les titulacions següents: llicenciatura en Dret, llicenciatura en Administració i Direcció d'Empreses o diplomatura en Ciències Empresarials.  
Sol·licituds. Les sol·licituds s'han de dirigir al Vicerrectorat d'Organització de la Docència i Estudiants, segons el model de l'annex I, i s'han de presentar al Registre General del campus de la Penyeta Roja d'aquesta universitat, abans de les catorze hores del dia 26 de juny de 1995.  
A la sol·licitud s'ha d'adjuntar la fotocòpia del DNI i el currículum del sol·licitant, en el qual s'inclourà l'expedient acadèmic.  
La presentació de la sol·licitud implica l'acceptació del contingut total de la convocatòria.  
Adjudicació: les beques s'han d'adjudicar mitjançant resolució de la Universitat Jaume I, a proposta d'una comissió integrada per la vicerrectora d'Organització de la Docència i Estudiants i dos professors d'aquesta Universitat d'àrees afins a la finalitat de les pràctiques.  
Seguiment. Les incidències produïdes durant la vigència de les beques han de ser resoltes per la vicerrectora d'Organització de la Docència i Estudiants, que podrà revocar-les si els becaris incompleixen les seues obligacions.  
Castelló de la Plana, 29 de maig de 1995.- La vicerrectora d'Organització de la Docència i Estudiants.  
ANNEX I  
Model de la sol·licitud  
Primer cognom ...  
Segon cognom ...  
Nom ...  
Data de naixement ...  
Nacionalitat ...  
DNI ...  
Domicili ...  
Població ... CP ...  
Telèfon ...  
Llicenciat en ...  
Diplomat en ...  
Mèrits al·legats ...  
VICERRECTORAT D'ORGANITZACIó DE LA DOCèNCIA I ESTUDIANTS DE LA UNIVERSITAT JAUME I DE CASTELLó